钦定古今图书集成/明伦汇编/氏族典/第511卷 > 《廖用贤尚友录》 > 岳虞峦
## 钦定古今图书集成/明伦汇编/氏族典/第511卷 > 《廖用贤尚友录》 > 岳虞峦

按《武进县志》：“虞峦，字舜牧，崇祯辛未进士，知杭州，有
‘冰心铁面’之谣。升江西按察司副使，皆有政声。及家
居，杜门著书二十馀年。每月朔望，聚郡弟子讲学，无
疾卒

《尚友录》：武穆五子雷云与难，霖临阵亡，震霆潜驻黄
梅，故乡贤旧祠有曰：“忠臣岳震。”然飞死于高宗绍兴
十一年，至二十五年乙亥，上距辛酉十五载矣。桧宿
恨犹存，恶岳州，飞同姓，改为纯州，子孙亦不敢以岳
为氏。孝宗豋极，诏录其后与恩者，祇原徙岭南。云、雷
支裔，而此泒不及震霆。子孙在梅地者，悉宗鄂姓，今
析为十三户鄂家云。